Teška industrija (kompilacija 1995)
Teška industrija drugi je kompilacijski album bosanskohercegovačke rok-grupe Teška industrija. Objavile su ga 1995. na CD i kaseti diskografske kuće "Krin Music" i Thun, iz Švicarske. Na albumu se nalazi 15 pjesama, koje predstavljaju pregled nekih od njihovih najuspješnijih pjesama iz perioda kad je Teška industrija svirala progresivnu rok muziku. Sve pjesme komponirao je Gabor Lenđel, koji je uz Vedada Hadžiabdića uradio i aranžmane. Tekstove su napisali Duško Trifunović, Ranko Boban i Dušanka Haleta. Crtež za omot albuma uradio je Mario Brancaglioni, a dizajn Bane R.